Þorgerður Katrín yfirgefur sviðið sem hetja

Þorgerður Katrín Gunnarsdóttir hefur tilkynnt að hún muni láta af embætti varaformanns Sjálfstæðisflokksins og gera hlé á þingstörfum sínum, án þess að hafa fengið á sig aðrar ákúrur en þær, að vera gift manni sem dansaði með banka- og útrásarvíkingum fyrir bankahrun og var þáði þær arfavitlausu og gríðarháu launauppbætur, sem áttu að felast í hlutabréfakaupum í Kaupþingi, gegn láni sem einungis var með veði í bréfunum sjálfum.

Þessar syndir eiginmannsins verður Þorgerður Katrín nú að axla og fórnar sér þar með í þágu þeirrar vonar, að afsögn hennar megi verða til þess að slá á spillingarumræðuna og skapa frið í þjóðfélaginu. Þorgerður Katrín hefur átt farsælan stjórnmálaferil, sem ekkert hefur skyggt á, annað en athafnir eiginmanns hennar og verður hennar sárt saknað úr stjórnmálunum.

Í ræðu sinni á trúnaðarmannafundi Sjálfstæðisflokksins sagði hún m.a: "Það er sárt að kveðja varaformannsembættið, en ég get ekki horft fram hjá minni ábyrgð, minni samvisku og mínum trúverðugleika. Ég vil ekki að persóna mín í embætti varaformanns skyggi á það endurreisnarstarf sem vinna þarf innan flokksins, eða þær gríðarlegu mikilvægu kosningar sem framundan eru núna á vormánuðum.“

Þetta eru drengileg ummæli og trúnaður hennar við þjóðina og flokkinn verður ekki dreginn í efa, en eins og ástatt er, er þetta hárrétt ákvörðun hjá henni og vonandi verður þessi aðgerð hennar til þess, að Sjálfstæðisflokkurinn verði enn sterkari, en nokkru sinni fyrr og tvíeflist eftir það endurreisnarstarf sem hann hefur gengið í gegnum undanfarið.

Fyrri ummæli:
Þessu er ég algerlega ósammála.

Heldur þú að Kristján Arason, hafi ekki haft Þorgerði með í ráðum þegar lánin voru tekin? Þau voru gjörsamlega blind af græðginni. Svo einfalt er það.

Hvað fengu þau greitt mikið í arðgreiðslur af þessum bréfum? Hefur þeim verið skilað?

Þessi manneskja er ekki hetja, hún er að víkja nauðug úr embætti vegna græðgi sinnar og heimsku.

Hamarinn...er algjörlega sammála þér.

||

Hetja?? Ef þetta er hetjudáð, þá þarf ég eitthvað að endurskoða það orð í mínum orðaforða.

||

Bíðum nú við, yfirgefur sviðið sem hetja. Hvaða hetjuskap hefur hún eiginlega sýnt? Þú hlýtur að vera dökk dökk blár í gegn.

||

Sæll.

Hetjur haga sér ekki svona.

Alla vega engin þeirra sem sagan segir frá.

Með fullri virðingu, þá er þetta misnotkun á orðinu HETJA, eða vanþekking.

Kveðja.

||

Þorgerður Katrín er, skilst mér, að fórna sér fyrir Sjálfstæðisflokkinn til forða því að persóna hennar í " embætti varaformanns skyggi á það endurreisnarstarf sem vinna þarf innan flokksins,eða þær gríðarlega mikilvægu kosningar sem framundan eru nú á vormánuðunum".

Formaður Sjálfstæðisflokksins tjáir sig um þessi mál í frétt sem birt var kl.10.25 þ.17.4. á www.mbl.is undir Fyrirsögninni: " Bjarni: Allt of hart gengið að Þorgerði." Þar telur hann upp langan lista mistaka sem flokknum hafi orðið á en eyðir ekki mörgum orðum til varnar Þorgerði Katrínu. Hversvegna varði hann ekki þessa kvenhetju íslenskra stjórmála af meiri karlmennsku?

||

Sumir hafa greinilega meiri húmor en aðrir.

Á ákveðnum tímapunkti verður firringin fyndin.....

||

Vissi allt um hrunið strax í febrúar og staða eiginmannsins gerði auðvitað að verkum að hún vissi allt um markaðsmisnotkun helstu starfsmanna Kaupþings frá árinu 2005.Sammála ykkur hér á undan.

||

||

Þú hlýtur að vera að grínast.

||

Hann hefur áttað sig á mistökum sínum hann Axel, og svarar ekki. Enda ekki hægt.

||

Sá sem kúkar í buxurnar og rembist svo við að halda forustusæti með illa lyktandi saur í brókum er ekki mikil hetja en betra er seint en aldrey.

Og þú mátt kalla það hetjudáð en ansi er þröskuldur hetjunnar orðinn lágur..

||

Ekki er ég nú viss um hetjutitilinn en ég sé ekki annað en það sé annar skuldagemsinn sem tekur sæti hennar.

||

Gleymdirðu nokkuð broskallinum?

||

Bíddu nú vid....thádi hún ekki stórar upphædir af Kaupthingi og Landsbankanum (minnst 1,5 mio. kr). Gæti hugsad mér ad vita afhverju og hvad hún átti ad gera í stadinn. Já og eins og adrir segja hér ad ofan. Glætan, ad hún hafi ekki vitad hvad karlinn hennar var ad gera. Er thvílíkt búin ad missa álitid á theim + fleirum. Vona ad hún skammist sin í fleiri ár!!!

||

Já, og þjóðin öll ætti án tafar, umsvifalaust og án refja, tafs og tuðs að leita sér endurmenntunar. Þá fyrst renna upp spennandi og skemmtilegir tímar

Kveðja að norðan.

||

Sá sem víkur af velli ósár er eingin hetja, og heldur ekki eineltis hýenur sem hafa allt sitt á þurru og hafa hvergi skuldað.

||

Heldur þú að Kristján hafi ekki haft Þorgerði með í ráðum, þegar gróðinn var skipulagður?

Hvað fengu þau mikinn arð greiddan út á þessi skuldabréf, og hefur honum verið skilað?

Hvernig getur einhver verið hetja fyrir það , að stíga til hliðar nauðbeygður?

||

Hlutabréf . Átti það að vera.

||

Myndir þú Axel taka hundruðir milljóna að láni án þess að hafa maka þinn með í ráðum?

||

Mér finnst miklu meiri reisn yfir þeim stjórnmálamönnum sem líta í eigin barm og meta stöðu síðan heiðarlega nú í lok hruns efnahags og siðmenningar Íslands- og standa upp-en þeim sem sitja sem fastast trausti rúinn.

Þorgerður Katrín er einn af þessum stjórnmálamönnum sem axlar ábyrgð . Við bíðum þess að fleiri stjórnmálamenn sem nú sitja á Alþingi og sátu þar við hrunið-standi upp og hverfi af sviðinu.

||

Hver er þessi Þorgerður?

||

Ert þú nú ekki að gleyma því Axel, að þessi lán voru með persónulegum ábyrgðum í upphafi.

Hvað var gert á stjórnarfundi í Kaupþingi 25-09-2008? Ert þú nokkuð búinn að gleyma því, eða vilt þú bara líta fram hjá því?

Kristján fékk sérstakt leyfi hjá Hreiðari Má til að setja þessi lán yfir í einkahlutafélag í upphafi árs 2008, þá vissi hann í hvað stefndi eins og aðrir háttsettir bankamenn.Og auðvitað hafði hann upplýsingar frá Þorgerði líka um ástand mála. Að halda öðru fram er tóm þvæla.

Það er enginn að heimta að blóð renni, aðeins að menn viðurkenni mistök sín , axli ábyrgð af þeim og láti af opinberum störfum.Það getur ekki verið til of mikils mælst, að þeir sem brugðust trausti víki.

||

Fyndnast er að þú fattar ekki afhverju þú ert svona fyndinn....

||

Mér líkaði vel við Þorgerði Katrínu sem stjórnmálamann og menntamálaráðherra og sé eftir henni úr pólitíkinni. En það er erfitt að ímynda sér að hún hafi ekki vitað af þessum lánum. Hún hlýtur allavega að hafa notið arðgreiðslanna af hlutabréfunum. Það gerir hana ekki að trúverðugum stjórnmálamanni, því þetta voru innherjaupplýsingar, eins og virðist hjá mörgum sem komu skuldum sínum undan á okkar kostnað

||

Ekki reyna að halda því fram að Þorgerður hafi ekki samþykkt þetta. Það átti að hyrða skjótfenginn gróða.

||

Ein spurning.

Fyrir hvað er Þorgerður hetja?

||

Er hún ekki að segja af sér vegna þrýstings frá almenningi? Ég get ekki séð betur.

Þetta tók hana ekki nema 18 mánuði að átta sig á mistökunum.

||

Hún hefði seint farið án þrýstings..

||

Ég er sammála þér Axel að það ser súrt að syndir eigimanns Þorgerðar Katrínar hafi orðið henni að falli. Og ég finn virkilega til með henni þar. Því miður held ég að yfirýsingar Ingjbjargar Sólrúnar og afsögn Þorgerðar Katrínar verði ekki til að auka þátttöku kvenna í sjtórnmálum. Ég vona það svo sannarlega ekki, því þæru hafa ekki átt auðvelt uppdráttar. Sérstaklega í sjálfstæðisflokknum. Hver man ekki þegar ungir sjálfstæðismenn þurkuðu út konurnar í borgastjórn hjá Sjálfst.fl. -
En því verður ekki hjá komst að 1,6 miljaðru eru miklir peningar. Vissulega voru tímarnir skrýtnir á þessum tíma og kannski aupvelt að glepjast. En það sem stóra óréttlætið er að Kristján, þarf ekki að borga skuldir sýnar, en við sem töpuðum sparifé okkarúr sjóðunum,, sem bankamenn ráðlögðu okkur að setja í og sögðu áhættulausa, fasteingunum ofl. Við verðum fyrir fjárhagslegu tapi og sitjum uppi með auknar skuldir, jinnig þeir sem ekki voru að taka lán til hlutabréfakaupa.
Eins og máltaækið segir - Margur verður að aurum api

||

Hroki og græðgi varð henni að falli og ég sé ekki neina hetjudáð drýgða , frekar ætti að tala um hugrekki og hetjudáð fólks sem verið er að henda út úr húsum sínum og út á götu vegna verka þessa fólks.

||

Og núna rétt í þesssu var Bjarni Macao turn að segja í fréttum að árásir á Þorgerði Katrínu hefðu gengið allt of langt og ekki mætti raska friðhelgi heimilisins, skyldi það líka gilda fyrir hinn venjulega borgara sem er að missa allt sitt og innheimtumenn ríkisins og lögfræðingar mæta inn á gólf til að reka það út vegna þessa græðgisliðs. þetta lið hefur gott af því að bragða á þessum beiska bikar.

||

Já - Axel -þar hittir þú naglann í höfuðið. Kristján var einn af bankamönnunum. Því miður fyrir Þorgerði. Ég get ekki séð hvernig hún á að geta sett lög og reglur í landinu. Hafandi húsbónda heima sem hefur, ja allavega brotið siðferðislög. (það að færa skuldir sínar í fyrirtæki sem verður gjaldþrota og þá sleppur hann/þau)
En eitt skaltu vita Axel - ég sé mikið eftir Þorgerði, sem stjórnmálakonu á þingi, baráttukonu sem gaman er að hlusta á og ber af þeim konum sem sitja á þingi- en ef hún situr áfram þá verður allt sem hún gerir sett undir smásjá og gagnrýnt.

||

Sem "hetja" Jahá allt má nú kalla hetjur, þegar að þau hafa greitt sitt til baka þá er hún kannski hetja en til þess vantar 1680 milljónir

||

Mér finnst færsla nr 37, frá sjálfum Axel Jóhanni, athyglisverð, svo ekki sé meira sagt.

Kjörnir og skipaðir fulltrúar okkar kjósenda lýðræðisins eru ekki bara "barnapíur, sem fólk segir að hafi átt að hafa vit fyrir afbrotamönnum og sjá um að þeir fremdu ekki glæpi sína".

Þeir eru eina vörn okkar gegn siðalögmáli frumskóganna. Þeirra hlutverk er að setja lög til verndar sameiginlegra hagsmuna kjósenda og sjá um að þeim sé framfylgt.

Ég tel þá stjórnmálamenn sem við höfum kosið til forustu lýðræðisins bera ábyrgð á stöðu okkar i dag.

||

gleymir þú ekki Axel að jú vissulega settu stjórnmálamenn lög sem bankaræningjarnir brutu en það gerðu einnig margir stjórnmálamenn t.d Þorgerður Katrín, allavega siðferðislega ef ekki hrein lögbrot

||

Axel Jóhann,fylgstu betur með áður en þú setur svona steypu á prent.=Stjórnmálamennirnir margir hverjir,tóku fullan þátt í leikjum bankaræningjanna.

||

Þwtta we svolítið út fyrir upprunalega færslu en allt í lagi með það.Ég reyni að skoppa á eftir þó mér finnist fyrirbærið Þ.K.skemmtilegra.

Ef ég skil þig rétt er málið tiltölulega einfalt;

Löggan kemst að því að lögbrot kunni að hafa verið framin og hún sendir málin til rannsakenda og svo fer þetta áfram til dómstóla og þá verða "glæpamennirnir" dregnir til ábyrgða, eins og þú sagðir. Ekki satt?

Mig grunaði að stjórnmálamennirnir ( þú meinar trúlega Alþingi) hefðu sett einhver lög um fjármálastarfsemi. Ég hélt líka að löggan eða saksóknari myndi blandast inn í málið á einhverju stigi þess en þér að segja hafði ég ekki hugmynd um að það væri ekki fyrr en að " eftir að afbrotin komast upp er það rannsakenda og dómstóla að draga glæpamennina til ábyrgðar". Ég hélt að afbrot væri flókið hugtak?

||

Það hvarflar áreiðanlega ekki að neinum að Þ.K sé í neinum tengslum við Mafíuna. Það væri fáránleg ásökun.

Viðbrögðin við færslunni virðast tengdar yfirsögnininni :" Þorgerður Katrín yfirgefur svðið sem hetja".

Hvaða hetjudáðir tengjast Þ.K.?

Samkvæmt færslunni virðist hetjudáðin fólgin í afsögninni sjálfri; Hún axlar með henni "ábyrgð "á "syndum" eiginmannsins og auðveldar Sjálfstæðislokknum endurskipulag og undirbúning fyrir næstu kosningar.

Glæsileg,kraftmkil og skemmtilega kjaftfor og drambsöm kona, sem vinnur sín störf af bestu getu er vitnisburðurinn sem ég myndi halda að hún ætti skilið. og ég skil hreinlega ekki hversvegna flokksystkini hennar studdu hana ekki af meiri krafti er raun ber vitni.

Ég er samt ekki viss um að hún sé hetja vikunnar en kannski er hún pólitískt fórnarlamb mánaðins?

||

Axel Jóhann,

þú segir að Kristján Arason hafi "dansað með", og að "otað" hafi verið að honum lánum fyrir hlutabréfakaupum.

Notum réttu orðin. Kristján tók þátt í stórfelldu svindli Kaupþings banka sem gekk út á að halda uppi fölsku hlutabréfaverði. Kannski var hann ekki innsti koppu í búri og kannski áttaði hann sig ekki hversi grafalvarlegt mál þetta var, en það frýjar hann ekki ábyrgð. Hann er ekki svo vitlaus að hann vissi vel að hann gæti aldrei greitt þetta lán tilbaka, nema ef hlutabréfaverð héldi áfram að hækka, og var það samt gjörsamlega óraunhæft. Ég tel sjálfur líklegt að þessi lántaka hans og önnur sambærileg mál muni verða dæmd sem meirháttar markaðsmisnotkun, sem er alvarlegt saknæmt athæfi.

Þetta mál er verið að rannsaka af sérstökum saksóknara. ÞKG vissi vel af þessum háu lánum og hvernig Kristján svo losnaði undan persónulegri ábyrgð, ásamt öðrum Kaupþingstoppum. Hún sat sem ráðherra í ríkistjórn sem fær algjöra falleinkunn í skýrslu RNA, og tengdist bankaglæpamönnum persónulega í gegnum maka sinn. Náin tengsl það.

Ég þekki ekki marga fyrrveranda bankatoppa, eða hversu margir voru með skuldir af þessari stærðargráðu. ÞGK framdi ekki sjálf glæpi en var beintengd á báða kanta, bæði með setu í glæpsamlega vanhæfri ríkisstjórn var svo gift inn í glæpafyrirtæki, manni sem tók viljugur þátt í grafalvarlegum misgjörðum.

||

Sjálfstæðisflokkurinn hefði aldrei komist jafn langt í því að raða vinum sínum að veisluborðinu þar sem þeir rifu í sig flestöll verðmæti þjóðarinnar ef þeir hefðu ekki átt menn á borð við pistilshöfund á bak við sig.

Og ekki síst eru þessir menn mikilvægir þegar verið er að gera upp við fortiðina.

Stattu þig nú Axel og láttu engan bilbug á þér finna. Þú getur í það minnsta ýjað eitthvað að kommúnistunum.

||

Það ætti að sauma appelsínugula samfestinga á þetta lið og senda það á alla fjölmennustu gatnamótin og láta lið tína upp rusl!! Okkur til ánægju og yndisauka

||

Axel Jóhann,

takk fyrir gott svar. Við erum eflaust meira sammála en við höldum. Við skulum ekki hafa uppi gífurýrði um Þorgerði Katrínu. En hjónaband er traust og náið samband. Tekjur og skuldir eiginmannsins hafa áhrif á persónulega hagi Þorgerðar Katrínar og athafnir og athafnaleysi ríkistjórnarinnar fyrrverandi gat vissulega haft áhrif á stöðu eiginmannsins og fyrirtækisins sem hann vann hjá og skuldaði 1.700.000.000 kr.

Það er hárrétt hjá henni að trúverðugleiki hennar hefur auðvitað beðið hnekki.

Ekki myndi neinn flokkur vilja hafa t.d. eiginkonu Pálma í Fons sem varaformann og þingmann? Nú er ég ekki að tala um þá mætu konu, sem ég veit ekkert hver er, eða hvort hann yfirhöfuð er giftur, heldur bara að einstaklingur sem væri tengdur honum svo nánum böndum sem hjónaband er, á erfitt með að vera í forystu stjórnmálaafls, sem þarf að takast á við misgjörðir sem eiginmaðurinn er tengdur.

||

Ábyrgð stjórnmálamanna snýst hvorki um kjaftæði né undanbrögð. Hún er skilgreind og að hennar íhlutun eru settar reglur og lög. Og stjórnmálamenn skipa fólki í stofnanir sem eiga að hafa eftirlit með því að reglur séu ekki brotnar. Og stjórnmálamenn í ríkisstjórn eiga að skilja og sjá hvernig þróun vindur fram.

En samfélagið ber líka ábyrgð með lýðræðislegri þáttöku í stjórnsýslu. Sú ábyrgð brestur þegar meðvirknin er farin að bera blak af örlagríkum afglöpum og drepa henni á dreif.

||

Axel Jóhann Axelsson - virðing mín fyrir þér var virkilega til staðar áður - en - eftir að hafa lesið það sem er birt hér að framan held ég að þetta fari að nálgast persónudýrkun á þér -

Grein Sigurðar G Guðjónssonar um Þorgerði - múgsefjun og annað slíkt er góð og vel þess virði að lesa hana -

KA fór fram á það við bankann að fá að flytja bréfin sín ( sem hann eins og aðrir starfsmenn gátu keypt og voru hluti af kjörum bankamanna á þeim tíma með réttu eða röngu ) bankinn sagði nei - svo leið og beið og að lokum var þetta samþykkt.

En hefur fólk velt því fyrir sér ( líka allur sá fjöldi sem mokar úr haughúsi hugsana sinna og hefði hiklaust nýtt svona tækifæri hefði það boðist þeim ) að ekkert fé rann til KA - aðeins hlutabréf sem svo urðu einskis virði og okkar "gamla" handboltahetja sem lagði allt sitt - m.a. hagnaðinn af atvinnumennsku í handboltanum þegar hann var glæsilegur fulltrúi þjóðarinnar á erlendum vettvangi - sem er meira en unnt er að segja um mannorðsmorðingja bloggheima sem hafa ekki og verða aldrei glæsilegir fulltrúar þjóðarinnar hvorki heima né erlendis - allt var lagt undir og tapaðist - enda bréfin einskis virði.

Hvað tapaðist 1.7 milljarðar???? Varla - þetta fé var ekki til nema á pappírunum í viðleitni Sigurðar og Heiðars til þess að ljúga upp verðmæti bankans.

Og svo situr þjóðin uppi með það að einhver glæsilegasti fulltrúi kvenþjóðarinnar ( og okkar allra ) verður að draga sig í hlé - fyrir hvað?

Hvar er allt fólkið sem spilaði með - keypti húsnæði sem það hefði ekki ráðið við undir nokkrum eðlilegum kringumstæðum ? Bílakaupendurnir - skjákaupendurnir - húsvagna kaupendurnir ?&#39;????

Allt þetta fólk æpir núna - spilling - spilling spilling

datt þessum einstaklingum sem ætluðu að GRÆÐA ROSALEGA aldrei í hug að einhver þyrfti að borga herlegheitin.??

Maður líttu þér nær

Enn og aftur - 3 1/2 árs drengur sagði - þegar fólk talar ljótt þá er hjartað að skíta -

við ykkur fúkyrðaneytendur - ágæta fólk - ég held að hjörtu ykkar séu með niðurgang.

Minnumst þess að fólkið sem þið eruð að ráðast á og svívirða er nákvæmlega það - FÓLK - fólk sem á fjölskyldur - maka - börn - ættingja og vini.

Ég tek líka undir það að þegar fólk mokar úr haughúsi hugar síns er það að lýsa sjálfu sér en ekki þeim sem sorinn beinist að.

Ummæli:
Það versta er að ég gæti alveg borið virðingu fyrir Þorgerði Katrínu ef hún hefði sagt af sér á réttum forsendum. Í stað þess segir hún af sér til að skaða ekki FLOKKINN! Fyrirgefið en hún og náttúrulega fleiri sköðuðu ÞJÓÐINA. Mér verður bara illt af að lesa það að hún sé einhver hetja vegna þessa.

Verkefni: Tilfinning
Merking: Hneykslun;Reiði;Ógeðistilfinning